เรื่องร้องเรียน (น้ำท่วม) วันที่ 2022-09-11 12:08:25 — แขวงสะพานสูง เขตสะพานสูง กรุงเทพมหานคร
สวัสดีค่ะ ขอแจ้งเรื่องน้ำท่วมขังเป็นเวลา5วันแล้วค่ะ บริเวณพื้นที่เป็นบ้านพักอาศัยริมคลองทับช้าง ชุมชนทับช้างนาลุ่ม เขตสะพานสูง ตั้งแต่วันพุธที่7กันยายน ที่ฝนตกลงมาอย่างหนัก ทำให้เกิดน้ำท่วมขังเข้าบ้านเรือประชาชน  เข้าห้องนอน และยังมีสัตว์เลื่อยคลาน อาทิ งู ปลิง ตัวเงินตัวทอง เข้ามารบกวนอีกด้วยค่ะ และเมื่อวันเสาร์ที่10กันยายน(เมื่อวาน) ที่มีฝนตกหนัก ทำให้ปริมาณน้ำเพิ่มมากขึ้นอย่างต่อเนื่อง เนื่องจากน้ำขังรอบที่แล้วยังไม่ได้รับการระบาย  จึงทำให้น้ำท่วมสูงขึ้นเท่ากับเหตุการณ์ปี2554เลยค่ะ ชาวบ้านบริเวณริมคลองทับช้าง หรือชุมชนทับช้างนาลุ่ม เขตสะพานสูง ได้รับน้ำมาจากหลายจุดเลยค่ะ ทั้งนี้พี่น้องในชุมชนที่บ้านเรือนอาศัยอยู่ใกล้ริมคลองมากๆ บางบ้านท่วมชั้น1แล้วค่ะ และอีกปัญหาที่ตามมาคือการเข้าห้องน้ำค่ะ ชาวบ้านไม่สามารถเข้าห้องน้ำกันได้แล้วค่ะ อยากให้มีการเปิดประตูระบายน้ำสักนิดนึงก็ยังดีค่ะ ให้น้ำลดลงบ้างค่ะ พื้นที่นี้เป็นพื้นที่ที่มีการลดของระดับน้ำที่ช้ามากๆค่ะ ท่วมกี่ครั้ง น้ำขังหลายวันมากค่ะ
ขอความกรุณา ช่วยเหลือ ณ จุดนี้ด้วยค่ะ ขอบคุณมากๆค่ะ และขอเป็นกำลังใจให้ท่านผู้ว่าและทีมงานทุกๆคนด้วยนะคะ 
ขอบคุณค่ะ 🙏🏻